Amitabh Bachchan Tribute Lata Mangeskar: প্রভুকুঞ্জে অমিতাভের শেষ শ্রদ্ধা, সঙ্গে শ্বেতা

কলকাতা টিভি ওয়েব ডেস্ক: শেষ শ্রদ্ধা জানাতে সুর সম্রাজ্ঞী লতা মঙ্গেশকরের (Lata Mangeshkar) বাড়ি প্রভুকুঞ্জে পৌঁছলেন অমিতাভ বচ্চন(Amitabh Bachchan)। সঙ্গে রয়েছেন তাঁর বড় মেয়ে শ্বেতা বচ্চন নন্দ।

রবিবার প্রিয় গায়িকাকে শেষ দেখা দেখতে তাঁর বাসভবনের সামনে জমছে ভিড়। সকাল থেকেই লতাজিকে শেষ শ্রদ্ধা জানাতে প্রভুকুঞ্জে একের পর এক সেলেবদেরও ঢল নেমেছে। এদিন দুপুর ২.১৫ নাগাদ লতা মঙ্গেশকরের বাড়ি পৌঁছন অমিতাভ বচ্চন (Amitabh Bachchan)।

এর আগে সকালেই অবশ্য কিংবদন্তি সংগীত শিল্পীর প্রয়াণে টুইটে শোক প্রকাশ করেছেন অমিতাভ। তিনি লেখেন, তিনি আমাদের ছেড়ে চলে গেলেন… এক মিলিয়ন শতাব্দীর কণ্ঠস্বর আমাদের ছেড়ে চলে গেলেন .. তাঁর কণ্ঠস্বর এখন স্বর্গে বাজছে!” এছাড়াও টুইটে তিনি সুর সম্রাজ্ঞীর আত্মার শান্তি কামনা করেন।

দীর্ঘ প্রায় একমাস রোগভোগের পর রবিবার  সকাল ৮টা ১২ মিনিটে  মুম্বইয়ে ব্রিচ ক্যান্ডি হাসপাতালে জীবনাবসান হয় সুর সম্রাজ্ঞীর। মৃত্যুকালে বয়স হয়েছিল ৯২ বছর। করোনাভাইরাসে আক্রান্ত হয়ে হাসপাতালে ভর্তি ছিলেন। প্রাথমিক ধাক্কা সামলে কিছুটা সুস্থ হয়ে উঠলেও, নবতিপর শরীর শেষ পর্যন্ত তাঁকে লড়াইয়ে সাথ দিল না। শনিবার দুপুর থেকেই গুরুতর অসুস্থ ছিলেন। যে কারণে আবারও তাঁকে ভেন্টিলেশনে রাখতে হয়। রবিবার সকালে প্রয়াত হন শিল্পী।

#WATCH Amitabh Bachchan arrives to pay last respects to singer Lata Mangeshkar at her 'Prabhukunj' residence in Mumbai pic.twitter.com/BKzJflbLpX

— ANI (@ANI) February 6, 2022

আরও পড়ুন- Dharmendra tribute to Lata Mangeshkar: গোটা বিশ্ব ব্যথিত, টুইটে শোক ধর্মেন্দ্রর

রবিবার বেলা সওয়া ১টার সময় হাসপাতাল থেকে মুম্বইয়ের প্রভুকুঞ্জ-র বাড়িতে পৌঁছয় লতা মঙ্গেশকরের মরদেহ। সাধারণ মানুষের শ্রদ্ধাজ্ঞাপনের জন্য এখানেই তিন ঘণ্টা শায়িত থাকবে সুর সম্রাজ্ঞীর মরদেহ। সন্ধে সাড়ে ৬টায় পূর্ণ রাষ্ট্রীয় মর্যাদায় কিংবদন্তি শিল্পী, ভারতরত্ন লতা মঙ্গেশকরের শেষকৃত্য সম্পন্ন হবে।